Ericu950/Stoicheia-meter-silver huggingface dataset:
„ ἐγλυκάνθη τὸ ὕδωρ , “ γλυκὺς δὲ καὶ ἡδὺς πόνος ἑτέρῳ ὀνόματι φιλοπονία καλεῖται .
τὸ γὰρ ἐν πόνῳ γλυκὺ ἔρως ἐστὶ καὶ πόθος καὶ ζῆλος καὶ φιλία τοῦ καλοῦ .
μηδεὶς οὖν τὴν τοιαύτην κάκωσιν ἀποστρεφέσθω , μη δ „ ἄρτον κακώσεως “ νομισάτω ποτὲ λέγεσθαι τὴν ἑορτῆς καὶ εὐφροσύνης τράπεζαν ἐπὶ βλάβῃ μᾶλλον ἢ ὠφελείᾳ 0 ·
τρέφεται γὰρ τοῖς παιδείας δόγμασιν ἡ νουθετουμένη ψυχή .
τὸ ἄζυμον πέμμα τοῦτο οὕτως ἐστὶν ἱερόν , ὥστε χρησμοῖς προστέτακται δώδεκα ἄρτους ἀζύμους ταῖς φυλαῖς ἰσαρίθμους προτιθέναι ἐπὶ τῆς ἐν τοῖς ἀδύτοις χρυσῆς τραπέζης  Exod .
25 , 29  , καὶ καλοῦνται προθέσεως .
καὶ νόμῳ δὲ ἀπείρηται πᾶσαν ζύμην καὶ πᾶν μέλι προσφέρειν τῷ βωμῷ  Lev .
χαλεπὸν γὰρ ἢ τὰς γλυκύτητας τῶν κατὰ τὸ σῶμα ἡδονῶν ἢ τὰς τῆς ψυχῆς ἀραιὰς καὶ χαύνους ἐπάρσεις καθιεροῦν ὡς ἅγια , τὰ φύσει βέβηλα καὶ ἀνίερα ἐξ αὑτῶν 0 .
ἆρ  οὖν οὐκ εἰκότως ἐπισεμνυνόμενος ὁ προφήτης λόγος , ὄνομα Μωυσῆς , ἐρεῖ ·
„ μνησθήσῃ πᾶσαν τὴν ὁδὸν ἣν ἤγαγέ σε κύριος ὁ θεὸς ἐν ἐρήμῳ , ὅπως ἂν κακώσῃ σε καὶ ἐκπειράσῃ σε καὶ διαγνωσθῇ τὰ ἐν καρδίᾳ σου , εἰ φυλάξεις ἐντολὰς αὐτοῦ ἢ οὔ 0 ·
καὶ ἐκάκωσέ σε καὶ ἐλιμαγχόνησέ σε καὶ ἐψώμισέ σε τὸ μάννα , ὃ οὐκ ᾔδεισαν οἱ πατέρες σου , ἵνα ἀναγγείλῃ σοι , ὅτι οὐκ ἐπ ἄρτῳ μόνῳ ζήσεται ὁ ἄνθρωπος , ἀλλ ἐν παντὶ ῥήματι ἐκπορευομένῳ διὰ στόματος θεοῦ “  Deut .
τίς οὖν οὕτως ἀνόσιός ἐστιν , ὡς ὑπολαβεῖν κακωτὴν τὸν θεὸν καὶ λιμόν , οἴκτιστον ὄλεθρον , ἐπάγοντα τοῖς ἄνευ τροφῆς ζῆν μὴ δυναμένοις ;
ἀγαθὸς γὰρ καὶ ἀγαθῶν αἴτιος , εὐεργέτης , σωτήρ , τροφεύς , πλουτοφόρος , μεγαλόδωρος , κακίαν ὅρων ἱερῶν ἀπεληλακώς 0 ·
οὕτω γὰρ τὰ γῆς ἄχθη , τόν τε Ἀδὰμ καὶ Κάιν , ἐφυγάδευσεν ἐκ τοῦ παραδείσου .
μὴ παραγώμεθα οὖν ταῖς φωναῖς , ἀλλὰ τὰ δι  ὑπονοιῶν σημαινόμενα σκοπῶμεν καὶ λέγωμεν , ὅτι τὸ μὲν „ ἐκάκωσε “ ἴσον ἐστὶ τῷ ἐπαίδευσε καὶ ἐνουθέτησε καὶ ἐσωφρόνισε , τὸ δὲ „ λιμῷ παρέβαλεν “ οὐ σιτίων καὶ ποτῶν εἰργάσατο ἔνδειαν , ἀλλ ἡδονῶν καὶ ἐπιθυμιῶν φόβων τε καὶ λύπης καὶ ἀδικημάτων καὶ συνόλως ἁπάντων ὅσα ἢ κακιῶν ἐστιν ἢ παθῶν ἔργα .
μαρτυρεῖ δὲ τὸ ἐπιλεγόμενον ἑξῆς ·
„ ἐψώμισέ σε τὸ μάννα .
“ ἆρά γε τὸν τὴν ἄπονον καὶ ἀταλαίπωρον τροφὴν δίχα σπουδῆς τῶν ἀνθρώπων οὐκ ἐκ γῆς , ὡς ἔθος , ἀναδοθεῖσαν , ἀπ οὐρανοῦ δέ , τεράστιον ἔργον , ἐπ εὐεργεσίᾳ τῶν χρησομένων παρασχόμενον ἄξιον λέγειν λιμοῦ καὶ κακώσεως ἢ τ οὐναντίον εὐθηνίας καὶ εὐετηρίας ἀδείας τε καὶ εὐνομίας αἴτιον 0 1 ;
ἀλλ  οἱ πολλοὶ καὶ ἀγελαῖοι νομίζουσι τοὺς λόγοις θείοις τρεφομένους ἀθλίως καὶ ταλαιπώρως ζῆν  ἄγευστοι γάρ εἰσι τοῦ παντρόφου γεύματος σοφίας  , οἱ δ ἐν ταῖς εὐπαθείαις καὶ εὐφροσύναις λελήθασι διάγοντες .
οὕτω τοίνυν ἡ ποιὰ κάκωσις ὠφέλιμόν ἐστιν , ὥστε καὶ τὸ ταπεινότατον αὐτῆς , ἡ δουλεία , μέγα ἀγαθὸν νενόμισται .
καὶ ταύτην ηὔξατό τις ἐν ταῖς ἱεραῖς ἀναγραφαῖς πατὴρ υἱῷ , τῷ ἄφρονι Ἠσαῦ ὁ ἄριστος Ἰσαάκ .
„ ἐπὶ μαχαίρᾳ σου ζήσεις , καὶ τῷ ἀδελφῷ σου δουλεύσεις “  Gen .
27 , 40  , λυσιτελέστατον κρίνων τῷ πόλεμον ἀντ  εἰρήνης αἱρουμένῳ καὶ ὥσπερ ἐν μάχαις ὁπλοφοροῦντι διὰ τὴν ἐν τῇ ψυχῇ στάσιν καὶ ταραχὴν ὑπηκόῳ γενέσθαι καὶ δουλεῦσαι καὶ ἐπιτάγμασιν , ἅττ ἂν ὁ σωφροσύνης ἐραστὴς ἐπικελεύσῃ , πᾶσι πειθαρχεῖν 0 .
ἐνθένδε μοι δοκεῖ τις τῶν φοιτητῶν Μωυσέως , ὄνομα εἰρηνικός , ὃς πατρίῳ γλώττῃ Σαλομὼν καλεῖται , φάναι ·
„ παιδείας θεοῦ , υἱέ , μὴ ὀλιγώρει , καὶ μὴ ἐκλύου ὑπ αὐτοῦ ἐλεγχόμενος ·
ὃν γὰρ ἀγαπᾷ κύριος ἐλέγχει , μαστιγοῖ δὲ πάντα υἱὸν ὃν παραδέχεται “  Prov .
οὕτως ἄρα ἡ ἐπίπληξις καὶ νουθεσία καλὸν νενόμισται , ὥστε δι αὐτῆς ἡ πρὸς θεὸν ὁμολογία συγγένεια γίνεται .
τί γὰρ οἰκειότερον υἱῷ πατρὸς ἢ υἱοῦ πατρί 0 1 ;
ἀλλ  ἵνα μὴ λόγον ἐκ λόγου συνείροντες μηκύνειν δοκῶμεν , ἐναργεστάτην δίχα τῶν εἰρημένων πίστιν παρεξόμεθα τοῦ τὴν ποιὰν κάκωσιν ἀρετῆς ἔργον εἶναι ·
νόμος γάρ ἐστι τοιοῦτος ·
„ πᾶσαν χήραν καὶ ὀρφανὸν οὐ κακώσετε ·
ἐὰν δὲ κακίᾳ κακώσητε αὐτούς “  Exod .
ἆρ ὑπό τινος ἔστιν ἄλλου κακοῦσθαι ;
εἰ γὰρ κακίας ἔργα μόνης αἱ κακώσεις , περιττὸν τὸ ὁμολογούμενον γράφειν , ὃ καὶ δίχα προσθήκης ἀνομολογηθήσεται 0 .
φήσει δὲ πάντως ·
οἶδα καὶ ὑπὸ ἀρετῆς ἐλεγχόμενον καὶ ὑπὸ φρονήσεως παιδευόμενον .
διόπερ οὐ πᾶσαν κάκωσιν ἐν αἰτίᾳ τίθεμαι , ἀλλὰ τὴν μὲν δικαιοσύνης καὶ νομοθετικῆς ἔργον οὖσαν  ἐπιπλήξει γὰρ σωφρονίζει  μάλιστα θαυμάζω , τὴν δὲ ἀφροσύνης καὶ κακίας , βλαβερὰν ὑπάρχουσαν , ἀποστρέφομαι καὶ κακίζω δεόντως .
ὅταν οὖν τὴν Ἄγαρ κακουμένην ὑπὸ Σάρρας ἀκούσῃς , μηδὲν τῶν ἐν ταῖς γυναικείαις ζηλοτυπίαις εἰωθότων γίνεσθαι ὑπονοήσῃς ·
οὐ γὰρ περὶ γυναικῶν ἐστιν ὁ λόγος , ἀλλὰ διανοιῶν , τῆς μὲν γυμναζομένης ἐν τοῖς προπαιδεύμασι , τῆς δὲ τοὺς ἀρετῆς ἄθλους διαθλούσης .
| „ Καὶ ἐκάκωσεν αὐτὴν Σάρα , καὶ ἀπέδρα ἀπὸ προσώπου αὐτῆς .
εὗρε δὲ αὐτὴν ἄγγελος κυρίου ἐπὶ τῆς πηγῆς τοῦ ὕδατος ἐν τῇ ἐρήμῳ , ἐπὶ τῆς πηγῆς ἐν τῇ ὁδῷ Σούρ .
καὶ εἶπεν αὐτῇ ὁ ἄγγελος κυρίου ·
παιδίσκη Σάρας , πόθεν ἔρχῃ , καὶ ποῦ πορεύῃ ;
ἀπὸ προσώπου Σάρας τῆς κυρίας μου ἐγὼ ἀποδιδράσκω .
εἶπε δὲ αὐτῇ ὁ ἄγγελος κυρίου ·
ἀποστράφηθι πρὸς τὴν κυρίαν σου καὶ ταπεινώθητι ὑπὸ τὰς χεῖρας αὐτῆς .
ἰδοὺ σὺ ἐν γαστρὶ ἔχεις , καὶ τέξῃ υἱόν , καὶ καλέσεις τὸ ὄνομα αὐτοῦ Ἰσμαήλ , ὅτι ἐπήκουσε κύριος τῇ ταπεινώσει σου .
οὗτος ἔσται ἀγροῖκος ἄνθρωπος ·
αἱ χεῖρες αὐτοῦ ἐπὶ πάντας καὶ αἱ χεῖρες πάντων ἐπ αὐτόν  Gen 0 1 .
16 , 6  12 , ομ 0 .
εἰρηκότες ἐν τῷ προτέρῳ τὰ πρέποντα περὶ τῶν προπαιδευμάτων καὶ περὶ κακώσεως , ἑξῆς τὸν περὶ φυγάδων ἀναγράψομεν τόπον .
μέμνηται γὰρ πολλαχοῦ τῶν ἀποδιδρασκόντων , καθάπερ καὶ νῦν φάσκων ἐπὶ τῆς Ἄγαρ , ὅτι κακωθεῖσα „ ἀπέδρα ἀπὸ προσώπου τῆς κυρίας “ 0 .
αἰτίας οὖν ἔγωγε τρεῖς εἶναι νομίζω φυγῆς , μῖσος , φόβον , αἰδῶ .
μίσει μὲν οὖν καὶ γυναῖκες ἄνδρας καὶ ἄνδρες γυναῖκας ἀπολείπουσι , φόβῳ δὲ τοὺς γονεῖς παῖδες καὶ δεσπότας οἰκέται , αἰδοῖ δὲ τοὺς ἑταίρους , ὁπότε μὴ καθ ἡδονήν τι πράξειαν αὐτοῖς , οἱ φίλοι 0 ·
ἤδη δὲ καὶ πατέρας οἶδα διὰ τὸ ἁβροδίαιτον αὐστηρὸν καὶ φιλόσοφον βίον παίδων ἐκτραπομένους καὶ δι αἰδῶ τὸν ἀγρὸν πρὸ τῆς πόλεως οἰκεῖν ἑλομένους .
τῶν τριῶν τούτων αἰτιῶν ἔστιν εὑρεῖν ἐν ταῖς ἱεραῖς γραφαῖς ὑπομνήματα .
ὁ γοῦν ἀσκητὴς Ἰακὼβ μίσει μὲν τὸν πενθερὸν Λάβαν , φόβῳ δὲ τὸν ἀδελφὸν Ἠσαῦ ἀποδιδράσκει , ὡς αὐτίκα παραστήσομεν .
ἡ δ Ἄγαρ ἀπαλλάττεται δι αἰδῶ ·
σημεῖον δὲ τὸ ὑπαντᾶν αὐτῇ ἄγγελον , θεῖον λόγον , ἃ χρὴ παραινέσοντα καὶ ὑφηγησόμενον ἐπανόδου τῆς εἰς τὸν δεσποίνης οἶκον , ὃς καὶ θαρσύνων φησίν 0 ·
„ ἐπήκουσε κύριος τῇ ταπεινώσει σου “  Gen .
16 , 11  , ἣν οὔ τε διὰ φόβον ἔσχες οὔ τε διὰ μῖσος  τὸ μὲν γὰρ ἀγεννοῦς , τὸ δὲ φιλαπεχθήμονος πάθος ψυχῆς  , ἀλλ  ἕνεκα τοῦ σωφροσύνης ἀπεικονίσματος , αἰδοῦς 0 1 2 .
εἰκὸς γὰρ ἦν , εἰ διὰ φόβον ἀπεδίδρασκε , τῇ τὸν φόβον ἐπανατειναμένῃ παρηγορῆσαι πρᾳοπαθεῖν ·
τηνικαῦτα γὰρ ἀσφαλὲς ἦν ἐπανέρχεσθαι τῇ φυγούσῃ , πρότερον δ οὔ 0 .
ἀλλὰ τῇ μὲν οὐδεὶς προεντυγχάνει ἅτε ἐξευμενισθείσῃ δι ἑαυτῆς , τὴν δὲ ὁ δι εὔνοιαν φίλος ὁμοῦ καὶ σύμβουλος ἔλεγχος διδάσκει μὴ αἰδεῖσθαι μόνον , ἀλλὰ καὶ εὐτολμίᾳ χρῆσθαι ·
ἥμισυ γὰρ ἀρετῆς εἶναι τὴν δίχα τοῦ θαρρεῖν αἰδῶ 0 .
τοὺς μὲν οὖν ἀκριβεστέρους χαρακτῆρας ὁ ἑξῆς μηνύσει λόγος .
ἐπανιτέον δ ἐπὶ τὰ προταθέντα κεφάλαια καὶ ἀρκτέον ἀπὸ τῶν μίσους χάριν ἀποδιδρασκόντων .
„ ἔκρυψε “ γάρ φησιν „ Ἰακὼβ Λάβαν τὸν Σύρον , τοῦ μὴ ἀπαγγεῖλαι αὐτῷ ὅτι ἀποδιδράσκει , καὶ ἀπέδρα αὐτὸς καὶ τὰ αὐτοῦ πάντα “  Gen .
τίς οὖν αἰτία τοῦ μίσους 0 ;
ποθεῖς γὰρ ἴσως δὴ τοῦτο μαθεῖν .
εἰσί τινες οἱ τὴν ἄποιον καὶ ἀνείδεον καὶ ἀσχημάτιστον οὐσίαν θεοπλαστοῦντες , τὸ κινοῦν αἴτιον οὔ τε εἰδότες οὔ τε παρὰ τῶν εἰδότων μαθεῖν σπουδάσαντες , ἀγνοίᾳ δὲ καὶ ἀμαθίᾳ κεχρημένοι τοῦ καλλίστου μαθήματος , οὗ πρώτου καὶ μόνου τὴν ἐπιστήμην ἐκπονεῖν ἦν ἀναγκαῖον .
ὁ Λάβαν τοῦ γένους ἐστὶ τούτου ·
τὴν γὰρ ἄσημον αὐτῷ ποίμνην οἱ χρησμοὶ προσνέμουσιν  Gen .
ἄσημος δὲ ἐν μὲν τοῖς ὅλοις ἡ ἄποιος ὕλη , ἐν ἀνθρώποις δὲ ἡ ἀμαθὴς ψυχὴ καὶ ἀπαιδαγώγητος 0 1 .
ἕτεροι δ εἰσὶ τῆς ἀμείνονος μοίρας , οἳ νοῦν ἔφασαν ἐλθόντα πάντα διακοσμῆσαι , τὴν ἐξ ὀχλοκρατίας ἐν τοῖς οὖσιν ἀταξίαν εἰς ἀρχῆς νομίμου , βασιλείας , τάξιν ἀγαγόντα .
τοῦ θιάσου τούτου χορευτὴς Ἰακώβ ἐστιν , ὃς ἐπιστατεῖ τῆς ἐπισήμου ποικίλης ἀγέλης ·
ἐπίσημον δὲ πάλιν καὶ ποικίλον ἐν μὲν τοῖς ὅλοις τὸ εἶδος , ἐν δὲ ἀνθρώποις ἡ εὐπαίδευτος καὶ φιλομαθὴς διάνοια 0 1 .
πολλοῦ δὴ τοῦ φύσει κοινωνικοῦ σπάσας ὁ ἐπίσημος καὶ μοναρχίας ἀληθοῦς ἑταῖρος ἔρχεται πρὸς τὸν ἄσημον , ὑλικὰς μέν , ὡς εἶπον ἤδη , θεοπλαστοῦντα ἡγεμονίας , ἔξω δὲ τούτων δραστήριον μηδεμίαν νομίζοντα , διδάξων ὅτι οὐκ ὀρθογνωμονεῖ .
γέγονέ τε γὰρ ὁ κόσμος καὶ πάντως ὑπ αἰτίου τινὸς γέγονεν ·
ὁ δὲ τοῦ ποιοῦντος λόγος αὐτός ἐστιν ἡ σφραγίς , ᾗ τῶν ὄντων ἕκαστον μεμόρφωται ·
παρὸ καὶ τέλειον τοῖς γινομένοις ἐξ ἀρχῆς παρακολουθεῖ τὸ εἶδος , ἅτε ἐκμαγεῖον καὶ εἰκὼν τελείου λόγου .
τὸ γὰρ γενόμενον ζῷον ἀτελὲς μέν ἐστι τῷ ποσῷ  μάρτυρες δὲ αἱ καθ ἡλικίαν ἑκάστην παραυξήσεις  , τέλειον δὲ τῷ ποιῷ 0 ·
μένει γὰρ ἡ αὐτὴ ποιότης ἅτε ἀπὸ μένοντος ἐκμαγεῖσα καὶ μηδαμῇ τρεπομένου θείου λόγου .
ὁρῶν δ ὅτι πρὸς μάθησιν καὶ νόμιμον ἐπιστασίαν κεκώφωται , δρασμὸν εἰκότως βουλεύεται ·
δέδιε γάρ , μὴ πρὸς τῷ μηδὲν ἰσχῦσαι ὀνῆσαι ἔτι καὶ ζημιωθῇ .
βλαβεραὶ γὰρ αἱ μετὰ ἀνοήτων συνουσίαι , καὶ ἄκουσα πολλάκις ἡ ψυχὴ τῆς ἐκείνων φρενοβλαβείας ἀπομάττεται τὰ εἴδωλα 0 ·
καὶ ὄντως ἐστὶν ἐχθρὸν φύσει παιδεία ἀπαιδευσίᾳ καὶ φιλοπονία ἀμελετησίᾳ .
παρὸ καὶ φωνὴν αἱ ἀσκητικαὶ δυνάμεις ἀφεῖσαι κεκράγασι τὰς αἰτίας τοῦ μίσους παραδιηγούμεναι ·
„ μὴ ἔστιν ἡμῖν ἔτι μερὶς ἢ κληρονομία ἐν τῷ οἴκῳ τοῦ πατρὸς ἡμῶν ;
οὐχ ὡς ἀλλότριαι λελογίσμεθα αὐτῷ 0 ;
πέπρακε γὰρ ἡμᾶς καὶ κατέφαγε καταβρώσει τὸ ἀργύριον ἡμῶν .
πᾶς ὁ πλοῦτος καὶ ἡ δόξα , ἣν ἀφείλετο ὁ θεὸς τοῦ πατρὸς ἡμῶν , ἡμῖν ἔσται καὶ τοῖς τέκνοις ἡμῶν “  Gen .
ἐλεύθεραι γὰρ καὶ τοῖς ὀνόμασι καὶ τοῖς ἐνθυμήμασιν οὐδένα τῶν ἀφρόνων νομίζουσι πλούσιον ἢ ἔνδοξον εἶναι , πάντας δ  , ὡς ἔπος εἰπεῖν , ἀδόξους καὶ πένητας , κ ἂν βασιλέων πολυχρύσων τύχας ὑπερβάλλωσιν 0 .
οὐ γάρ φασι τὸν πλοῦτον τοῦ πατρός , ἀλλὰ τὸν ἀφαιρεθέντα πλοῦτον , οὐ δὲ τὴν ἐκείνου δόξαν , ἀλλὰ τὴν ἀφαιρεθεῖσαν αὐτοῦ δόξαν σχήσειν .
ἐστέρηται δ ὁ φαῦλος τοῦ ἀληθινοῦ πλούτου καὶ τῆς ἀψευδοῦς εὐδοξίας ·
τὰ γὰρ ἀγαθὰ ταῦτα φρόνησις καὶ σωφροσύνη καὶ αἱ συγγενεῖς περιποιοῦσι διαθέσεις , ὧν αἱ φιλάρετοι ψυχαὶ κληρονομοῦσιν .
οὐοῦν οὐ τὰ προσόντα τῷ μοχθηρῷ , τὰ δ ὧν ἐκεῖνος ἐστέρηται περιουσία καὶ εὔκλεια τοῖς ἀστείοις ἐστίν ·
ἐστέρηται δὲ ἀρετῶν , αἳ δὴ κτήματα τῶνδε γεγόνασιν , ἵνα καὶ τὸ ἑτέρωθι λεχθὲν συνᾴδῃ ·
„ τὰ βδελύγματα Αἰγύπτου θύσομεν κυρίῳ τῷ θεῷ “  Exod .
τέλεια γὰρ καὶ ἄμωμα ἱερεῖα αἱ ἀρεταὶ καὶ αἱ κατὰ ἀρετὰς πράξεις , ἃς τὸ φιλοπαθὲς Αἰγύπτιον βδελύττεται σῶμα 0 .
καθάπερ γὰρ ἐνταῦθα φυσικῶς τὰ βέβηλα παρ Αἰγυπτίοις ἱερὰ παρὰ τοῖς ὀξὺ καθορῶσι λέγεται καὶ πάντα θύεται , τὸν αὐτὸν τρόπον καὶ ὧν ἐστέρηται καὶ ἀφῄρηται πᾶς ἄφρων , τούτων κληρονόμος ἔσται ὁ κ αλοκἀγαθίας ἑταῖρος ·
ταῦτα δέ ἐστι δόξα ἀληθὴς ἐπιστήμης ἀδιαφοροῦσα καὶ πλοῦτος οὐχ ὁ τυφλός , ἀλλ ὁ τῶν ὄντων ὀξυδερκέστατος , ὃς οὐδὲν παραδέχεται νόμισμα κίβδηλον , ἀλλ οὐδ  ἄψυχον τὸ παράπαν , εἰ καὶ δόκιμον εἴη 0 .
προσηκόντως οὖν ἀποδράσεται τὸν τῶν θείων ἀγαθῶν ἀμέτοχον , ὃς καὶ ἐν οἷς ἕτερον αἰτιᾶται διαβάλλων ἑαυτὸν λέληθεν , ἐπειδὰν φῇ ·
„ εἰ ἀνήγγειλάς μοι , ἐξαπέστειλα ἄν σε “  Gen .
αὐτὸ γὰρ τοῦτο φυγῆς ἦν ἄξιον , εἰ μυρίων δεσποτῶν δοῦλος ὤν , ἐπιμορφάζων ἀρχὴν καὶ ἡγεμονίαν , ἐλευθερίαν ἄλλοις ἐκήρυττες .
ἐγὼ δέ , φησί , τῆς ἐπ ἀρετὴν ἀγούσης ὁδοῦ συνεργὸν ἄνθρωπον οὐκ ἔλαβον , ἀλλ  ὑπήκουσα χρησμῶν θείων κελευόντων ἐνθένδε ἀπαίρειν , οἳ καὶ μέχρι νῦν με ποδηγετοῦσι .
πῶς δ ἄν με ἐξαπέστειλας ;
ἤ , ὡς σεμνολογούμενος διεξῄεις , μετ εὐφροσύνης τῆς ἐμοὶ λυπηρᾶς καὶ μουσικῶν ἀμούσων καὶ τυμπάνων καὶ κτύπων ἀνάρθρων καὶ ἀλόγων πληγὰς ἐμφορούντων ψυχῇ δι ὤτων καὶ μετὰ κιθάρας  ibid .
, ἀλύρων καὶ ἀναρμόστων οὐκ ὀργάνων μᾶλλον ἢ τῶν κατὰ τὸν βίον πράξεων 0 1 ;
ἀλλὰ γὰρ ταῦτ  ἐστὶν ὧν ἕνεκα φυγὴν ἐβούλευσα , σὺ δ  , ὡς ἔοικεν , ἀντισπάσματά μου τῆς φυγῆς ἐπενόεις , ἵνα παλινδρομήσω διὰ τὸ ἀπατηλὸν καὶ εὐπαράγωγον φύσει τῶν αἰσθήσεων , αἷς μόλις ἴσχυσα ἐπιβῆναι .
μῖσος μὲν δὴ τοῦ λεχθέντος δρασμοῦ γέγονεν αἴτιον , φόβος δὲ τοῦ λεχθησομένου 0 .
„ εἶπε “ γάρ φησι „ Ῥεβέκκα πρὸς Ἰακώβ ·
ἰδού , Ἠσαῦ ὁ ἀδελφός σου ἀπειλεῖ σοι ἀποκτεῖναί σε .
νῦν οὖν , τέκνον , ἄκουσόν μου τῆς φωνῆς καὶ ἀναστὰς ἀπόδραθι πρὸς Λάβαν τὸν ἀδελφόν μου εἰς Χαρρὰν καὶ οἴκησον μετ αὐτοῦ ἡμέρας τινάς , ἕως τοῦ ἀποστρέψαι τὸν θυμὸν καὶ τὴν ὀργὴν τοῦ ἀδελφοῦ σου , καὶ ἐπιλάθηται ἃ πεποίηκας αὐτῷ ·
καὶ ἀποστείλασα μεταπέμψομαί σε ἐκεῖθεν “  Gen .
ἄξιον γὰρ δεδιέναι , μὴ τὸ χεῖρον τῆς ψυχῆς μέρος ἐξ ἐνέδρας λοχῆσαν ἢ καὶ ἐκ τοῦ φανεροῦ κονισάμενον ἀνατρέψῃ καὶ καταβάλῃ τὸ κρεῖττον 0 .
συμβουλὴ δ ἀρίστη τῆς ὀρθογνώμονος ἐπιμονῆς , Ῥεβέκκας ἥδε 0 ·
ἐπειδὰν ἴδῃς , φησί , τὸν φαῦλον πολὺν ῥέοντα κατὰ ἀρετῆς καὶ ὧν ἀλογεῖν προσῆκε πολὺν λόγον ἔχοντα , πλούτου , δόξης , ἡδονῆς , καὶ τ ἀδικεῖν ἐπαινοῦντα ὡς αἴτιον ἑκάστου τῶν εἰρημένων  πολυαργύρους γὰρ καὶ πολυχρύσους καὶ ἐνδόξους τοὺς ἀδικοῦντας μάλιστα γίνεσθαι  , μὴ τὴν ἐναντίαν ὁδὸν τραπόμενος εὐθὺς ἀχρηματίαν καὶ ἀτυφίαν αὐστηρόν τε καὶ μονωτικὸν βίον ἐπιτηδεύσῃς ·
ἀνερεθίσεις γὰρ τὸν ἀντίπαλον καὶ βαρύτερον ἐχθρὸν ἀλείψεις κατὰ σεαυτοῦ .
τί ἂν οὖν ἐργασάμενος ἐκφύγῃς τὰ παλαίσματ  αὐτοῦ , σκόπει .
συνενέχθητι τοῖς αὐτοῖς , οὐκ ἐπιτηδεύμασι λέγω , τοῖς δὲ τῶν εἰρημένων ποιητικοῖς , τιμαῖς , ἀρχαῖς , ἀργύρῳ , χρυσῷ , κτήμασι , χρώμασι , σχήμασι διαφόροις , κάλλεσι , καὶ ὅταν ἐντύχῃς , οἷα δημιουργὸς ἀγαθὸς εἶδος ἄριστον ταῖς ὑλικαῖς οὐσίαις ἐγχάραξον καὶ ἐπαινετὸν ἀποτέλεσον ἔργον 0 .
ἢ οὐκ οἶδας , ὅτι ναῦν ἰδιώτης μὲν παραλαβὼν σῴζεσθαι δυναμένην ἀνατρέπει , κυβερνητικὸς δὲ ἀνὴρ καὶ τὴν ἀπολλυμένην πολλάκις ἔσωσε , καὶ τῶν καμνόντων οἱ μὲν ἀπειρίᾳ τῶν θεραπευόντων χρησάμενοι σφαλερῶς τὰ σώματα ἔσχον , οἱ δὲ ἐμπειρίᾳ καὶ τὰς σφαλερὰς νόσους ἀπέφυγον ;
καὶ τί δεῖ μηκύνειν ;
ἀεὶ γὰρ τὰ μετὰ τέχνης ἔλεγχός ἐστι τῶν σὺν ἀτεχνίᾳ γινομένων , καὶ ὁ τούτων ἀληθὴς ἔπαινος ἀψευδὴς ἐκείνων ἐστὶ κατηγορία .
ἐὰν οὖν θέλῃς διελέγξαι τὸν πολυχρήματον φαῦλον , μὴ ἀποστραφῇς τὴν ἐν χρήμασι περιουσίαν .
ὁ μὲν γὰρ ἢ ἀνελεύθερος καὶ δουλοπρεπὴς ὀβολοστάτης καὶ τοκογλύφος , βαρυδαίμων ἀνήρ , ἀναφανεῖται ἢ ἔμπαλιν ἄσωτος πεφορημένος , λαφύττειν καὶ σπαθᾶν ἑτοιμότατος , ἑταιρῶν καὶ πορνοτρόφων καὶ μαστροπῶν καὶ παντὸς ἀκολάστου θιάσου χορηγὸς φιλοτιμότατος .
σὺ δὲ ἔρανον παρέξεις πένησι φίλων , χαριεῖ δωρεὰς τῇ πατρίδι , συνεκδώσεις θυγατέρας ἀπόροις γονεῦσιν αὐταρκεστάτην προῖκα ἐπιδούς , μονονοὺκ εἰς μέσον προθεὶς τὰ ἴδια καλέσεις ἐπὶ μετουσίαν ἅπαντας τοὺς ἀξίους χάριτος .
τὸν αὐτὸν μέντοι τρόπον καὶ δοξομανοῦντα καὶ ἐπικομπάζοντα βουληθεὶς ὀνειδίσαι μοχθηρόν , δυνηθεὶς ἔντιμος εἶναι μὴ ἀποστραφῇς τὸν παρὰ τοῖς πολλοῖς ἔπαινον ·
οὕτως γὰρ τὸν μακρὰ βαίνοντα καὶ φρυαττόμενον ἄθλιον ὑποσκελιεῖς .
ὁ μέν γε τῷ ἐπιφανεῖ καταχρήσεται πρὸς ὕβριν καὶ ἀτιμίαν ἀμεινόνων ἑτέρων , αὔξων τοὺς χείρους ἐπ αὐτοῖς ·
σὺ δὲ ἔμπαλιν τοῖς ἀξίοις ἅπασι μεταδώσεις τῆς εὐκλείας , ἀσφάλειαν μὲν περιποιῶν τοῖς ἀγαθοῖς , βελτιῶν δὲ τοὺς χείρους νουθεσίᾳ .
κ ἂν ἐπ ἄκρατον μέντοι καὶ πολυτελεῖς τραπέζας ἴῃς , θαρρῶν ἴθι ·
τὸν γὰρ ἀκράτορα αἰσχυνεῖς διὰ τῆς σεαυτοῦ δεξιότητος .
ὁ μὲν γὰρ πεσὼν ἐπὶ γαστέρα καὶ πρὸ τοῦ στόματος τὰς ἀπλήστους διοίξας ἐπιθυμίας ἀκόσμως ἐμφορήσεται καὶ τὰ τοῦ πλησίον ἐπισπάσεται καὶ πάντ ἐπιλιχμώμενος οὐκ ἐρυθριάσει ·
καὶ διακορὴς ἐδωδῆς ἐπειδὰν γένηται , χανδόν , ὡς οἱ ποιηταὶ λέγουσι , πίνων γέλωτα καὶ χλεύην παρέξει τοῖς ὁρῶσι .
σὺ δ ἄνευ μὲν ἀνάγκης χρήσῃ τοῖς μετρίοις , ἐὰν δέ που βιασθῇς εἰς πλειόνων ἀπόλαυσιν ἐλθεῖν , λογισμὸν τῆς ἀνάγκης ἐπιστήσας ἡγεμόνα τὴν ἡδονὴν εἰς ἀηδίαν οὐδέποτε ἐκτρέψεις , ἀλλ  , εἰ χρὴ τὸν τρόπον εἰπεῖν τοῦτον , νηφάλια μεθυσθήσῃ .
μέμψαιτ  ἂν οὖν δεόντως ἡ ἀλήθεια τοῖς ἀνεξετάστως ἀπολείπουσι τὰς ἐν τῷ πολιτικῷ βίῳ πραγματείας καὶ πορισμοὺς καὶ δόξης καὶ ἡδονῆς καταπεφρονηκέναι λέγουσιν .
ἀλαζονεύονται γάρ , οὐ καταφρονοῦσι , τὸ ῥυπᾶν καὶ σκυθρωπάζειν αὐστηρῶς τε καὶ αὐχμηρῶς ἀποζῆν δελέατα προτιθέντες , ὡς δὴ κοσμιότητος καὶ σωφροσύνης καὶ καρτερίας ἐρασταί .
τοὺς δ ἀκριβεστέρους ἀπατᾶν οὐ δύνανται διακύπτοντας εἴσω καὶ μὴ τοῖς ἐν ἐμφανεῖ παραγομένους .
ταῦτα γὰρ προκαλύμματα ὄντα ἑτέρων ἀναστείλαντες , τὰ ἐναποκείμενα ἔνδον , ὁποῖα ἄττα τὴν φύσιν ἐστίν , ἐθεάσαντο καί , εἰ μὲν εἴη καλά , ἐθαύμασαν , εἰ δὲ αἰσχρά , ἐχλεύασαν καὶ τῆς ὑποκρίσεως ἐμίσησαν 0 .
λέγωμεν οὖν τοῖς τοιούτοις ·
τὸν ἄμικτον καὶ ἀκοινώνητον μονότροπόν τε καὶ μονωτικὸν βίον ζηλοῦτε ;
τί γὰρ τῶν ἐν κοινωνίᾳ καλῶν προεπεδείξασθε ;
ἀργυρισμὸν ἀποστρέφεσθε ;
γενόμενοι γὰρ χρηματισταὶ δικαιοπραγεῖν ἠθελήσατε ;
τῶν γαστρὸς καὶ μετὰ γαστέρα ἡδονῶν ἐπιμορφάζοντες ἀλογεῖν , ἡνίκα τὰς εἰς ταῦτα ἀφθόνους ὕλας εἴχετε , ἐμετριάσατε ;
δόξης καταφρονεῖτε ;
γενόμενοι γὰρ ἐν τιμαῖς ἀτυφίαν ἠσκήσατε ;
πολιτείαν ἐγελάσατε ὑμεῖς , ἴσως ὡς χρήσιμόν ἐστι τὸ πρᾶγμα οὐ κατανοήσαντες .
πρότερον οὖν ἐγγυμνάσασθε καὶ προεμμελετήσατε τοῖς τοῦ βίου πράγμασιν ἰδίοις τε καὶ κοινοῖς καὶ γενόμενοι πολιτικοί τε καὶ οἰκονομικοὶ δι ἀδελφῶν ἀρετῶν , οἰκονομικῆς τε καὶ πολιτικῆς , κατὰ πολλὴν περιουσίαν τὴν εἰς ἕτερον καὶ ἀμείνω βίον ἀποικίαν στείλασθε ·
τὸν γὰρ πρακτικὸν τοῦ θεωρητικοῦ βίου , προάγωνά τινα ἀγῶνος τελειοτέρου , καλὸν πρότερον διαθλῆσαι 0 .
οὕτως τὴν ὄκνου καὶ ἀργίας κατηγορίαν ἀποδράσεσθε .
οὕτως καὶ τοῖς Λευίταις τὰ μὲν ἔργα ἐπιτελεῖν ἄχρι πεντηκονταετίας διείρηται  Num .
, ἀπαλλαγεῖσι δὲ τῆς πρακτικῆς ὑπηρεσίας σκοπεῖν ἕκαστα καὶ θεωρεῖν , τῆς ἐν τῷ πρακτικῷ βίῳ κατορθώσεως γέρας λαβόντας ἕτερον βίον , ὃς ἐπιστήμῃ καὶ θεωρίᾳ μόνῃ χαίρει 0 .
καὶ ἄλλως ἀναγκαῖον , τοὺς τῶν θείων ἀξιοῦντας μεταποιεῖσθαι δικαίων τὰ ἀνθρώπεια πρότερον ἐκπληρῶσαι 0 ·
πολλὴ γὰρ εὐήθεια τῶν μειζόνων ὑπολαμβάνειν ἐφίξεσθαι ἀδυνατοῦντας τῶν ἐλαττόνων περιγίνεσθαι .
γνωρίσθητε οὖν πρότερον τῇ κατ ἀνθρώπους ἀρετῇ , ἵνα καὶ τῇ πρὸς θεὸν συσταθῆτε .
τοιαῦτα ὑφηγεῖται τῷ ἀσκητικῷ ἡ ὑπομονή , τὰς δὲ λέξεις ἀκριβωτέον .
„ ἰδοὺ “ φησίν „ Ἠσαῦ ὁ ἀδελφός σου ἀπειλεῖ σοι “  ἀλλ οὐχ ὁ δρύινος καὶ ὑπ ἀμαθίας ἀπειθὴς τρόπος , ὄνομα Ἠσαῦ , ἐγκότως ἔχει καὶ τὰ τῆς θνητῆς ζωῆς προτείνων ἐπ ὀλέθρῳ δελέατα , χρήματα , δόξαν , ἡδονάς , τὰ συγγενῆ τούτοις , κατὰ σοῦ φονᾷ ;
σὺ δέ , ὦ τέκνον , ἀπόδραθι τὸν ἐν τῷ παρόντι ἀγῶνα ·
οὔπω γὰρ εἰς τὸ παντελὲς ἐπιδέδωκέ σοι τὰ τῆς ῥώμης , ἀλλ ἔτι οἷα παιδὸς οἱ ψυχικοὶ τόνοι μαλθακώτεροι 0 .
διὸ καὶ τέκνον αὐτὸν προσεῖπε , τὸ δ ἐστὶν εὐνοίας καὶ ἡλικίας ὄνομα ἐν τ αὐτῷ ·
τὸν γὰρ ἀσκητικὸν τρόπον καὶ νέον παρὰ τὸν τέλειον καὶ φιλίας ἄξιον εἶναι τίθεμεν .
ὁ δὲ τοιοῦτος ἱκανὸς μέν ἐστι τὰ προτιθέμενα παισὶν ἆθλα ἄρασθαι , τὰ δὲ ἀνδράσιν οὐδέπω δυνατός 0 ·
ἀνδρῶν δὲ ἄριστον ἆθλον ἡ θεοῦ μόνου θεραπεία 0 .
τοιγαροῦν ἐπειδὰν μήπω τελείως καθαρθέντες , δόξαντες δὲ αὐτὸ μόνον ἐκνίψασθαι τὰ καταρρυπαίνοντα ἡμῶν τὸν βίον , ἐπ αὐλὰς τῆς θεραπείας ἀφικώμεθα , θᾶττον ἢ προσελθεῖν ἀπεπηδήσαμεν , τὴν αὐστηρὰν δίαιταν αὐτῆς καὶ τὴν ἄυπνον θρησκείαν καὶ τὸν συνεχῆ καὶ ἀκάματον πόνον οὐκ ἐνεγκόντες .
ἀποφεύγετε οὖν ἐν τῷ παρόντι καὶ τὸ κάκιστον καὶ τὸ ἄριστον , κάκιστον μὲν τὸ μυθικὸν πλάσμα , τὸ ἄμετρον καὶ ἐκμελὲς ποίημα , τὸ ὑπ ἀμαθίας σκληρὸν καὶ δρύινον ὄντως νόημα καὶ πεῖσμα , ὧν Ἠσαῦ ἐπώνυμος , ἄριστον δὲ τὸ ἀνάθημα 0 1 2 ·
τὸ γὰρ θεραπευτικὸν γένος ἀνάθημά ἐστι θεοῦ , ἱερώμενον τὴν μεγάλην ἀρχιερωσύνην αὐτῷ μόνῳ .
τὸ μὲν γὰρ συνδιατρίβειν κακῷ βλαβερώτατον , τὸ δὲ ἀγαθῷ τελείῳ σφαλερώτατον 0 1 .
ὁ γοῦν Ἰακὼβ καὶ τὸν Ἠσαῦ ἀποδιδράσκει καὶ τῶν γονέων διοικίζεται ·
ἀσκητικὸς γὰρ ὢν καὶ ἔτι διαθλῶν φεύγει μὲν κακίαν , ἀρετῇ δὲ τελείᾳ καὶ αὐτομαθεῖ συζῆν ἀδυνατεῖ .
διόπερ ἀποδημήσει πρὸς Λάβαν , οὐ τὸν Σύρον , ἀλλὰ τὸν ἀδελφὸν τῆς μητρός , τὸ δ ἐστὶν εἰς τὰς τοῦ βίου λαμπρότητας ἀφίξεται ·
λευκὸς γὰρ ἑρμηνεύεται Λάβαν .
ἀφικόμενος δὲ οὐχ ὑψαυχενήσει , φυσώμενος ταῖς τυχηραῖς εὐπραγίαις ·
μεταληφθεὶς γὰρ ὁ Σύρος ἐστὶ μετέωρος .
νυνὶ δὲ τοῦ Σύρου Λάβαν οὐχὶ μέμνηται , τοῦ δὲ Ῥεβέκκας ἀδελφοῦ 0 .
αἱ γὰρ κατὰ τὸν βίον ὗλαι φαύλῳ μὲν παραδοθεῖσαι μετέωρον ἐξαίρουσι τὸν κενὸν φρονήσεως νοῦν , ὅστις ὠνόμασται Σύρος , ἐραστῇ δὲ παιδείας ἐπιμένοντι τοῖς κ αλοκἀγαθίας σταθερῶς καὶ παγίως δόγμασιν * * * οὗτός ἐστιν ὁ Ῥεβέκκας ἀδελφός , τῆς ἐπιμονῆς ·
οἰκεῖ δὲ τὴν Χαρράν , ἣ μεταληφθεῖσά εἰσι τρῶγλαι , σύμβολον τῶν αἰσθήσεων ·
ὁ γὰρ ἔτι χορεύων ἐν τῷ θνητῷ βίῳ χρεῖος τῶν αἰσθήσεων ὀργάνων ἐστίν .
„ οἴκησον οὖν “ φησίν „ ὦ τέκνον , μετ αὐτοῦ “ μὴ τὸν ἅπαντα αἰῶνα , ἀλλ „ ἡμέρας τινάς “  Gen .
27 , 44  , τοῦτο δ ἐστὶ τὴν τῶν αἰσθήσεων χώραν κατάμαθε , γνῶθι σαυτὸν καὶ τὰ σαυτοῦ μέρη , τί τε ἕκαστον καὶ πρὸς τί γέγονε καὶ πῶς ἐνεργεῖν πέφυκε καὶ τίς ὁ τὰ θαύματα κινῶν καὶ νευροσπαστῶν ἀόρατος ἀοράτως εἴ τε ὁ ὁἐν σοὶ νοῦς εἴ τε ὁ ὁτῶν συμπάντων 0 1 2 .
ἐπειδὰν δὲ σαυτὸν ἐξετάσῃς , καὶ τὰ ἴδια τοῦ Λάβαν ἀκρίβωσον , τὰς τῆς κενῆς δόξης λαμπρὰς νομιζομένας εὐπραγίας , ὑφ ὧν μηδεμιᾶς ἁλῷς , πάσας δ οἷα ἀγαθὸς δημιουργὸς τεχνικῶς ταῖς οἰκείαις ἐφάρμοσον χρείαις 0 .
ἐὰν γὰρ ἐπιδείξῃ γενόμενος ἐν τῷ πολιτικῷ καὶ πεφυρμένῳ τούτῳ βίῳ σταθερὸν καὶ εὐπαίδευτον ἦθος , μεταπέμψομαί σε ἐκεῖθεν  Gen .
27 , 45  , ἵνα τύχῃς οὗπερ καὶ οἱ σοὶ γονεῖς ἄθλου .
τὸ δ ἆθλόν ἐστιν ἡ ἀκλινὴς καὶ ἀνένδοτος τοῦ μόνου θεραπεία σοφοῦ .
τὰ δ ὅμοια καὶ ὁ πατὴρ ὑφηγεῖται , μικρὰ προσθείς ·
„ ἀναστὰς ἀπόδραθι εἰς τὴν Μεσοποταμίαν εἰς τὸν οἶκον Βαθουήλ , τοῦ πατρὸς τῆς μητρός σου , καὶ λάβε ἐκεῖθεν σαυτῷ γυναῖκα ἐκ τῶν θυγατέρων Λάβαν τοῦ ἀδελφοῦ τῆς μητρός σου “  Gen .
πάλιν καὶ οὗτος οὐ Σύρον εἶπε τὸν Λάβαν , ἀλλὰ Ῥεβέκκας ἀδελφόν , μέλλοντα κατ ἐπιγαμίαν τῷ ἀσκητῇ κῆδος συνάπτειν .
„ ἀπόδραθι οὖν εἰς τὴν Μεσοποταμίαν , “ τουτ έστιν εἰς μέσον τὸν χειμάρρουν ποταμὸν τοῦ βίου , καὶ μὴ ἐπικλυσθεὶς ἐγκαταποθῇς , στηριχθεὶς δὲ βιαιοτάτην ἄνωθεν καὶ ἑκατέρωθεν καὶ πανταχόθεν ἐπικυματίζουσαν φορὰν τῶν πραγμάτων σθεναρῶς ἀπώθει .
τὸν γὰρ σοφίας οἶκον εὔδιον καὶ γαληνὸν λιμένα εὑρήσεις , ὃς ἐνορμιζόμενόν σε ῥᾳδίως ὑποδέξεται ·
σοφίας δὲ ὄνομα Βαθουὴλ ἐν χρησμοῖς ᾄδεται , τοῦτο δὲ μεταληφθὲν θυγάτηρ θεοῦ προσαγορεύεται , καὶ γνησία γε θυγάτηρ καὶ ἀειπάρθενος , ἀψαύστου καὶ ἀμιάντου φύσεως ἐπιλαχοῦσα διά τε τὴν ἑαυτῆς κοσμιότητα καὶ διὰ τὸ ἀξίωμα τοῦ γεννήσαντος .
πατέρα δὲ τῆς Ῥεβέκκας Βαθουὴλ εἶπε .
καὶ πῶς ἥ γε θυγάτηρ τοῦ θεοῦ , σοφία , λέγοιτ  ἂν ἐνδίκως εἶναι πατήρ ;
ἢ διότι ὄνομα μὲν θῆλυ σοφίας ἐστίν , ἄρρεν δὲ ἡ φύσις 0 1 ;
καὶ γὰρ αἱ ἀρεταὶ πᾶσαι προσρήσεις μὲν ἔχουσι γυναικῶν , δυνάμεις δὲ καὶ πράξεις ἀνδρῶν τελειοτάτων ·
ἐπειδὴ τὸ μετὰ τὸν θεόν , κ ἂν εἰ τῶν ἄλλων ἁπάντων πρεσβύτατον εἴη , δευτέραν ἔχον χώραν θῆλυ ὡς ἂν παρὰ ἄρρεν τὸ τὰ ὅλα ποιοῦν ἐλέχθη κατὰ τὴν πρὸς τ ἄλλα ὁμοιότητα 0 ·
ἀεὶ γὰρ προνομίαν τοῦ ἄρρενος ἔχοντος ἐνδεῖ καὶ ὑστερίζει τὸ θῆλυ .
λέγωμεν οὖν μηδὲν τῆς ἐν τοῖς ὀνόμασι διαφορᾶς φροντίσαντες τὴν θυγατέρα τοῦ θεοῦ σοφίαν ἄρρενά τε καὶ πατέρα εἶναι , σπείροντα καὶ γεννῶντα ἐν ψυχαῖς μάθησιν , παιδείαν , ἐπιστήμην , φρόνησιν , καλὰς καὶ ἐπαινετὰς πράξεις .
ἐνθένδε ὁ ἀσκητὴς Ἰακὼβ μνᾶται γάμον ἑαυτῷ ·
πόθεν γὰρ ἄλλοθεν ἢ ἐκ τοῦ σοφίας οἴκου κοινωνὸν εὑρήσει γνώμην ἀνεπίληπτον , ᾗ πάντα συνδιατρίψει τὸν αἰῶνα ;
λελάληκε δ ἀκριβέστερον περὶ φυγῆς , ἡνίκα τὸν ἐπὶ τοῖς ἀνδροφόνοις ἐτίθει νόμον , ἐν ᾧ πάντ ἐπεξῆλθε τὰ εἴδη , τὸ ἑκουσίου φόνου , τὸ ἀκουσίου , τὸ ἐπιθέσεως , τὸ βουλεύσεως .
λέγε τὸν νόμον ·
„ ἐὰν πατάξῃ τίς τινα καὶ ἀποθάνῃ , θανάτῳ θανατούσθω ·
ὁ δὲ οὐχ ἑκών , ἀλλ  ὁ θεὸς παρέδωκεν αὐτὸν εἰς τὰς χεῖρας αὐτοῦ , δώσω σοι τόπον , οὗ φεύξεται ὁ φονεύσας .
ἐὰν δέ τις ἐπιθῆται τῷ πλησίον ἀποκτεῖναι αὐτὸν δόλῳ καὶ καταφύγῃ , ἀπὸ τοῦ θυσιαστηρίου λήψῃ αὐτὸν θανατῶσαι “  Exod .
σαφῶς εἰδώς , ὅτι περιττὸν ὄνομα οὐδὲν τίθησιν , ὑπὸ τῆς τοῦ πραγματολογεῖν ἀμυθήτου φορᾶς ἠπόρουν κατ ἐμαυτόν , διὰ τί τὸν ἑκουσίως κτείναντα οὐκ εἶπε θανατοῦσθαι μόνον , ἀλλὰ θανάτῳ θανατοῦσθαι ·
τίνι γὰρ ἄλλῳ ὁ ἀποθνῄσκων ἢ θανάτῳ τελευτᾷ ;
φοιτήσας οὖν παρὰ γυναῖκα σοφήν , ᾗ σκέψις ὄνομα , τοῦ ζητεῖν ἀπηλλάγην 0 ·
ἐδίδαξε γάρ με , ὅτι καὶ ζῶντες ἔνιοι τεθνήκασι καὶ τεθνηκότες ζῶσι .
τοὺς μέν γε φαύλους ἄχρι γήρως ὑστάτου παρατείνοντας νεκροὺς ἔλεγεν εἶναι τὸν μετ ἀρετῆς βίον ἀφῃρημένους , τοὺς δὲ ἀστείους , κ ἂν τῆς πρὸς σῶμα κοινωνίας διαζευχθῶσι , ζῆν εἰσαεί , ἀθανάτου μοίρας ἐπιλαχόντας .
ἐπιστοῦτο μέντοι καὶ χρησμοῖς τὸν ἑαυτῆς λόγον , ἑνὶ μὲν τοιῷδε ·
„ οἱ προσκείμενοι κυρίῳ τῷ θεῷ , ζῆτε πάντες ἐν τῇ σήμερον “  Deut .
4 , 4   τοὺς γὰρ πρόσφυγας καὶ ἱκέτας τοῦ θεοῦ μόνους ζῶντας οἶδε , νεκροὺς δὲ τοὺς ἄλλους 0 ·
ἐκείνοις δ  , ὡς ἔοικε , καὶ ἀφθαρσίαν μαρτυρεῖ διὰ τοῦ προσθεῖναι „ ζῆτε ἐν τῇ σήμερον “ .
σήμερον δ ἐστὶν ὁ ἀπέρατος καὶ ἀδιεξίτητος αἰών ·
μηνῶν γὰρ καὶ ἐνιαυτῶν καὶ συνόλως χρόνων περίοδοι δόγματα ἀνθρώπων εἰσὶν ἀριθμὸν ἐκτετιμηκότων ·
τὸ δ ἀψευδὲς ὄνομα αἰῶνος ἡ σήμερον 0 .
ἥλιος γὰρ οὐκ ἀλλαττόμενος ὁ αὐτός ἐστιν ἀεί , ποτὲ μὲν ὑπὲρ γῆς ποτὲ δὲ ὑπὸ γῆν ἰών , παρ ὃν ἡμέρα καὶ νύξ , τὰ αἰῶνος μέτρα , διεκρίθησαν  , ἑτέρῳ δ ἐπιστοῦτο τοιῷδε χρησμῷ ·
„ ἰδοὺ δέδωκα πρὸ προσώπου σου τὴν ζωὴν καὶ τὸν θάνατον , τὸ ἀγαθὸν καὶ τὸ κακόν “  Deut .
οὐκοῦν , ὦ πάνσοφε , τὸ μὲν ἀγαθὸν καὶ ἡ ἀρετή ἐστιν ἡ ζωή , τὸ δὲ κακὸν καὶ ἡ κακία ὁ θάνατος  0 ·
καὶ ἐν ἑτέροις 0 ·
„ αὕτη ἡ ζωή σου καὶ ἡ μακρότης τῶν ἡμερῶν , ἀγαπᾶν κύριον τὸν θεόν σου 0 .
ὅρος ἀθανάτου βίου κάλλιστος οὗτος , ἔρωτι καὶ φιλίᾳ θεοῦ ἀσάρκῳ καὶ ἀσωμάτῳ κατεσχῆσθαι 0 .